Document ID: 32008D0963

KOMISSION PÄÄTÖS,
tehty 9 päivänä joulukuuta 2008,
julkisista hankintamenettelyistä annettujen Euroopan parlamentin ja neuvoston direktiivien 2004/17/EY ja 2004/18/EY liitteiden muuttamisesta niihin sisältyvien hankintayksiköiden ja hankintaviranomaisten luettelojen osalta
(tiedoksiannettu numerolla K(2008) 7871)
(ETA:n kannalta merkityksellinen teksti)
(2008/963/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vesi- ja energiahuollon sekä liikenteen ja postipalvelujen alalla toimivien yksiköiden hankintamenettelyjen yhteensovittamisesta 31 päivänä maaliskuuta 2004 annetun Euroopan parlamentin ja neuvoston direktiivin 2004/17/EY (1) ja erityisesti sen 70 artiklan a alakohdan,
ottaa huomioon julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31 päivänä maaliskuuta 2004 annetun Euroopan parlamentin ja neuvoston direktiivin 2004/18/EY (2) ja erityisesti sen 79 artiklan 1 kohdan d ja e alakohdan,
sekä katsoo seuraavaa:
(1)
Direktiivin 2004/17/EY liitteet I-V ja VII-X eivät sisällä Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian hankintayksiköiden luetteloja, jotka sisällytettiin vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyjen yhteensovittamisesta 14 päivänä kesäkuuta 1993 annetun neuvoston direktiivin 93/38/ETY (3) liitteisiin I-IX vuoden 2003 liittymissopimuksella (4).
(2)
Direktiivin 2004/18/EY liite III ei sisällä Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian julkisoikeudellisten laitosten luetteloja, jotka sisällytettiin julkisia rakennusurakoita koskevien sopimusten tekomenettelyjen yhteensovittamisesta 14 päivänä kesäkuuta 1993 annetun neuvoston direktiivin 93/37/ETY (5) liitteeseen I vuoden 2003 liittymissopimuksella.
(3)
Direktiivin 2004/18/EY liite IV ei sisällä Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian keskushallinnon viranomaisten luetteloja, jotka sisällytettiin direktiivin 93/36/ETY liitteeseen I vuoden 2003 liittymissopimuksella.
(4)
Direktiivin 2004/17/EY 73 artiklan mukaan viittauksia kumottuun direktiiviin 93/38/ETY pidetään viittauksina direktiiviin 2004/17/EY, ja ne luetaan direktiivin 2004/17/EY liitteessä XXVI olevan vastaavuustaulukon mukaisesti, mikä varmistaa sen, että direktiiviin 93/38/ETY, sellaisena kuin se on muutettuna vuoden 2003 liittymissopimuksella, sisältyvät hankintayksiköt tosiasiassa sisällytetään direktiivin 2004/17/EY asiaa koskeviin liitteisiin.
(5)
Direktiivin 2004/18/EY 82 artiklan mukaan viittauksia kumottuihin direktiiveihin 93/36/ETY ja 93/37/ETY pidetään viittauksina direktiiviin 2004/18/EY, ja ne luetaan direktiivin 2004/18/EY liitteessä XII olevan vastaavuustaulukon mukaisesti, mikä varmistaa sen, että direktiiveihin 93/36/ETY ja 93/37/ETY, sellaisena kuin ne ovat muutettuina vuoden 2003 liittymissopimuksella, sisältyvät hankintaviranomaiset tosiasiassa sisällytetään direktiivin 2004/18/EY asiaa koskeviin liitteisiin.
(6)
Selkeyden vuoksi direktiivin 2004/17/EY liitteet I-V ja VII-X ja direktiivin 2004/18/EY liitteet III ja IV olisi saatettava ajan tasalle sisällyttämällä niihin Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian hankintayksiköitä ja hankintaviranomaisia koskevat luettelot.
(7)
Direktiivin 2004/17/EY liitteessä VI ei viitata postipalvelujen alalla toimiviin Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian hankintayksiköihin.
(8)
Direktiivin 2004/17/EY 71 artiklan ja direktiivin 2004/18/EY 12 artiklan mukaan jäsenvaltioilla oli mahdollisuus lykätä direktiivin 2004/17/EY 6 artiklan soveltamista postipalvelujen osalta 31 päivään joulukuuta 2008.
(9)
Lainsäädännön kehittymisen huomioon ottamiseksi direktiivin 2004/17/EY liitteeseen VI sisältyvä postipalvelujen alalla toimivien hankintayksiköiden luettelo olisi saatettava ajan tasalle vastaavasti.
(10)
Lisäksi direktiivien 2004/17/EY ja 2004/18/EY liitteet olisi saatettava ajan tasalle jäsenvaltioiden hallinnollisen kehityksen huomioon ottamiseksi.
(11)
Tässä päätöksessä säädetyt toimenpiteet ovat neuvoston päätöksellä 71/306/ETY (6) perustetun komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan direktiivin 2004/17/EY liitteet I-X seuraavasti:
(1)
Korvataan liite I tämän päätöksen liitteellä I.
(2)
Korvataan liite II tämän päätöksen liitteellä II.
(3)
Korvataan liite III tämän päätöksen liitteellä III.
(4)
Korvataan liite IV tämän päätöksen liitteellä IV.
(5)
Korvataan liite V tämän päätöksen liitteellä V.
(6)
Korvataan liite VI tämän päätöksen liitteellä VI.
(7)
Korvataan liite VII tämän päätöksen liitteellä VII.
(8)
Korvataan liite VIII tämän päätöksen liitteellä VIII.
(9)
Korvataan liite IX tämän päätöksen liitteellä IX.
(10)
Korvataan liite X tämän päätöksen liitteellä X.
2 artikla
Muutetaan direktiivin 2004/18/EY liitteet III ja IV seuraavasti:
(1)
Korvataan liite III tämän päätöksen liitteellä XI.
(2)
Korvataan liite IV tämän päätöksen liitteellä XII.
3 artikla
Tätä päätöstä sovelletaan 1 päivästä tammikuuta 2009.
4 artikla
Tämä päätös on osoitettu kaikille jäsenvaltioille.
Tehty Brysselissä 9 päivänä joulukuuta 2008

Labels: 14
8
3
0
12